《【双调】阿纳忽》
元代·未知作者

双凤头金钗，一虎口罗鞋，天然海棠颜色，宜唱那阿纳忽修来。
人立在厅阶，马控在瑶台。娇滴滴玉人扶策，宜唱那阿纳忽修来。
逢好花簪带，遇美酒开怀。休问是非成败，宜唱那阿纳忽修来。
花正开风筛，月正圆云埋。花开月圆人在，宜唱那阿纳忽修来。
越范蠡功成名遂，驾一叶扁舟回归。去弄五湖云水，倒大来快活便宜。